ಆಂಡ್ರ್ಯೂ_ಸ್ಟ್ರೌಸ್‌
ಆಷಸ್‌ ಸರಣಿ (2009)
2007ರಲ್ಲಿ 5-0ರ ಅನುಪಾತದಲ್ಲಿ ಸಂಪೂರ್ಣ ಸೋಲನ್ನು ಉಂಡಿದ್ದ ಕಹಿ ಅನುಭವದ ನಂತರ, ಆಷಸ್‌ ಪಾರಿತೋಷಕವನ್ನು ಮರುಗಳಿಸಲೆಂದು ಆಶಿಸುತ್ತಾ ಇಂಗ್ಲೆಂಡ್‌ ತಂಡವು ಸದರಿ ಸರಣಿಯನ್ನು ಪ್ರವೇಶಿಸಿತು. ಸೋಫಿಯಾ ಗಾರ್ಡನ್ಸ್‌‌‌‌ನಲ್ಲಿ ನಡೆದ ಮೊದಲ ಟೆಸ್ಟ್‌‌ನಲ್ಲಿ, ಎರಡು ಆರಂಭಗಳ ಮೇಲಿನ ಪ್ರಯೋಜನವನ್ನು ಪಡೆದುಕೊಳ್ಳುವಲ್ಲಿ ಸ್ಟ್ರೌಸ್‌ ವಿಫಲನಾದ ಹಾಗೂ ಕೇವಲ 30 ಮತ್ತು 17 ಓಟಗಳನ್ನಷ್ಟೇ ಅವನು ಗಳಿಸಿದ; ನಿರ್ದಿಷ್ಟವಾಗಿ ಹೇಳುವುದಾದರೆ, ಎರಡನೇ-ಇನ್ನಿಂಗ್ಸ್‌ನಲ್ಲಿ ಅವನು ಔಟಾಗಿದ್ದಂತೂ ಕಳಪೆಯಾಗಿತ್ತು. ನಾಥನ್‌ ಹೌರಿಟ್ಜ್‌ ಬೌಲಿಂಗಿನಲ್ಲಿ ಟಾಪ್‌-ಎಡ್ಜ್‌ ಆಗಿದ್ದ ಕಟ್‌ ಒಂದನ್ನು ಕ್ಯಾಚ್‌ ಹಿಡಿದು ಅವನನ್ನು ಔಟ್‌ ಮಾಡಲಾಗಿತ್ತು. ಒಂದು ಉತ್ತಮವಾದ ಬ್ಯಾಟುಗಾರಿಕೆಯ ವಿಕೆಟ್‌ ಮೇಲೆ, 6 ವಿಕೆಟ್ಟುಗಳಿಗೆ 674 ಓಟಗಳನ್ನು ಬಾರಿಸಿದ ಆಸ್ಟ್ರೇಲಿಯಾ ತಂಡವು ತಂಡದ ಆಟದ ಮುಕ್ತಾಯವನ್ನು ಘೋಷಿಸಿತು (ಅಂದರೆ, ಡಿಕ್ಲೇರ್‌ ಮಾಡಿಕೊಂಡಿತು); ಸೈಮನ್‌ ಕ್ಯಾಟಿಚ್‌ (122), ರಿಕಿ ಪಾಂಟಿಂಗ್‌ (150), ಮಾರ್ಕಸ್‌ ನಾರ್ತ್‌ (125 ಔಟಾಗದೆ) ಮತ್ತು ಬ್ರಾಡ್‌ ಹಾಡಿನ್‌ (121) ಇವರೆಲ್ಲರೂ ಶತಕಗಳನ್ನು ಗಳಿಸಿದ್ದು ಪಂದ್ಯದಲ್ಲಿನ ವಿಶೇಷತೆಯಾಗಿತ್ತು. ಎರಡನೇ ಇನ್ನಿಂಗ್ಸ್‌‌ನಲ್ಲಿ, ಪಾಲ್‌‌ ಕಾಲಿಂಗ್‌ವುಡ್‌ ಮತ್ತು ಬಾಲಂಗೋಚಿ ಆಟಗಾರರ ವತಿಯಿಂದ ಹೊರಹೊಮ್ಮಿದ ಪಟ್ಟುಬಿಡದ 5¾-ಗಂಟೆಗಳ ಪ್ರದರ್ಶನವು 74 ಓಟಗಳ ಕೊಡುಗೆಯನ್ನು ನೀಡಿತು ಮತ್ತು ಇದು ಇಂಗ್ಲೆಂಡ್‌ ತಂಡಕ್ಕೆ ಸಂಬಂಧಿಸಿದ ಒಂದು ಸರಿಸಮ ಫಲಿತಾಂಶವನ್ನು ಕಾಪಾಡಿತು; ಪಂದ್ಯದ ಕೊನೆಯ 11½ ಓವರುಗಳನ್ನು ತಡೆದಿಡುವುದಕ್ಕಾಗಿ ಅಂತಿಮ ಜೋಡಿಯಾದ ಜೇಮ್ಸ್‌ ಆಂಡರ್‌ಸನ್‌‌ ಮತ್ತು ಮಾಂಟಿ ಪಾನೆಸರ್‌ ಈ ಇಬ್ಬರನ್ನು ಉಳಿಸಿದ್ದು ಇದಕ್ಕೆ ಕಾರಣವಾಗಿತ್ತು. ಲಾರ್ಡ್ಸ್‌‌‌ನಲ್ಲಿ ನಡೆಯಲಿದ್ದ ಎರಡನೇ ಟೆಸ್ಟ್‌‌ಗೆ ಇಂಗ್ಲೆಂಡ್‌ ಪ್ರವೇಶಿಸಿತು. 1934ರ ಆಷಸ್‌ ಸರಣಿಯಲ್ಲಿ ಹೆಡ್ಲೆ ವೆರಿಟಿಯ ಪಂದ್ಯವಾದಾಗಿನಿಂದ ಇಂಗ್ಲೆಂಡ್‌ ತಂಡವು ಅಲ್ಲಿ ಆಷಸ್‌ ಟೆಸ್ಟ್‌ ಪಂದ್ಯವೊಂದನ್ನು ಗೆದ್ದಿರಲಿಲ್ಲ. ತನ್ನ ಸ್ವದೇಶಿ ತವರು ನೆಲದಲ್ಲಿ, ಪಂದ್ಯದ ಮೊದಲ ದಿನದ ಸಂಪೂರ್ಣ ಅವಧಿಗೆ ಬ್ಯಾಟ್‌ ಮಾಡಿದ ಸ್ಟ್ರೌಸ್‌ 161 ಓಟಗಳನ್ನು ಗಳಿಸಿದ ಹಾಗೂ ಅಲಾಸ್ಟೇರ್‌‌ ಕುಕ್‌ (95) ಜೊತೆಯಾಟದ ಒಂದು ಆರಂಭಿಕ ಪಾಲುದಾರಿಕೆಯಲ್ಲಿ 196 ಓಟಗಳನ್ನು ಪೇರಿಸಿದ. ಬಹಳ ಬೇಗ ಗಳಿಸಿದ್ದ ತನ್ನ ಸ್ಕೋರಿಗೆ ಮಾರನೆಯ ದಿನದಂದು ಮತ್ತಷ್ಟು ಓಟಗಳನ್ನು ಸೇರಿಸುವುದಕ್ಕೆ ಸ್ಟ್ರೌಸ್‌ಗೆ ಅವಕಾಶ ನೀಡದೆಯೇ ಬೆನ್‌ ಹಿಲ್ಫೆನ್‌ಹೌಸ್‌ ತನ್ನ ಎರಡನೇ ಚೆಂಡಿನಲ್ಲಿಯೇ ಸ್ಟ್ರೌಸ್‌ನನ್ನು ಔಟ್‌ಮಾಡಿದ. ಸರಣಿಯ ಅವಧಿಯಲ್ಲಿ ಅವನು ಗಳಿಸಿದ್ದ ವೈಯಕ್ತಿಕ ಸ್ಕೋರು ಎರಡೂ ತಂಡದವರ ಪೈಕಿ ಅತಿಹೆಚ್ಚಿನದಾಗಿತ್ತು, ಮತ್ತು ಮೊದಲ-ಇನ್ನಿಂಗ್ಸ್‌ನ 210-ಓಟಗಳ ಆಧಿಕ್ಯವು ಈ ಸಂದರ್ಭದಲ್ಲಿ ಕಂಡುಬಂದಿತು. ಇಂಗ್ಲೆಂಡ್‌ನ ಎರಡನೇ ಇನ್ನಿಂಗ್ಸ್‌ನ ಸ್ಕೋರಿಗೆ 32 ಓಟಗಳ ಕೊಡುಗೆಯನ್ನು ಸ್ಟ್ರೌಸ್‌ ನೀಡಿದ. ವಿಜಯ ಗಳಿಸಲು ಆಸ್ಟ್ರೇಲಿಯಾ ತಂಡದ ಮುಂದೆ 522 ಓಟಗಳ ಒಂದು ಗುರಿಯಿರಿಸಲಾಗಿತ್ತು ಮತ್ತು ಒಂದು ವೇಳೆ ಅದು ಸಾಧಿಸಲ್ಪಟ್ಟಿದ್ದರೆ ಒಂದು ದಾಖಲೆಯಾಗುತ್ತಿತ್ತು. ಮೈಕೇಲ್‌ ಕ್ಲಾರ್ಕ್‌ (136), ಬ್ರಾಡ್‌ ಹಾಡಿನ್‌ (80) ಮತ್ತು ಮಿಚೆಲ್‌ ಜಾನ್ಸನ್‌‌ (63) ಮೊದಲಾದವರು ಗುರಿಯನ್ನು ಸಾಧಿಸಲು ಸಾಧ್ಯ ಎಂಬಂತೆ ಆಡಿದರಾದರೂ, ಆಂಡ್ರ್ಯೂ ಫ್ಲಿಂಟಾಫ್‌ (5–92) ಮತ್ತು ಗ್ರೇಮ್‌ ಸ್ವಾನ್‌ (4–87) ಮಾಡಿದ ಅನನ್ಯ ಬೌಲಿಂಗ್‌ನಿಂದಾಗಿ ಒಂದು ಅನುಕೂಲಕರವಾದ, 115-ಓಟಗಳ ವಿಜಯವನ್ನು ಇಂಗ್ಲೆಂಡ್‌ ದಾಖಲಿಸಲು ಸಾಧ್ಯವಾಯಿತು. ಎಡ್ಗ್‌ಬಾಸ್ಟನ್‌‌‌ನಲ್ಲಿ ನಡೆದ ಮೂರನೇ ಟೆಸ್ಟ್‌ ಪಂದ್ಯದಲ್ಲಿ, ಮೊದಲ ಇನ್ನಿಂಗ್ಸ್‌ನಲ್ಲಿ ಆಸ್ಟ್ರೇಲಿಯಾ ತಂಡವು ಗಳಿಸಿದ್ದ 264 ಓಟಗಳಿಗೆ ಪ್ರತಿಕ್ರಿಯೆಯಾಗಿ ಸ್ಟ್ರೌಸ್‌ ಔಟಾಗದೆ 64 ಓಟಗಳನ್ನು ಗಳಿಸುವ ಮೂಲಕ ಎರಡನೇ ದಿನದ ಆಟವನ್ನು ಕೊನೆಗೊಳಿಸಿದ; ಮಾರನೆಯ ದಿನ ಬೆಳಗ್ಗೆ ಅವನ ಸ್ಕೋರು 69 ಆಗಿದ್ದಾಗ ಬೆನ್‌ ಹಿಲ್ಫೆನ್‌ಹೌಸ್‌ ಬೌಲಿಂಗ್‌ನಲ್ಲಿ ಅವನು ಔಟಾದ. ಇಂಗ್ಲೆಂಡ್ ತಂಡದ ಕೆಳ-ಮಧ್ಯಮ ಕ್ರಮಾಂಕದ ಆಟಗಾರರು ತಂಡವನ್ನು ಮುಂದಕ್ಕೆ ಸಾಗಿಸಿಕೊಂಡು, ಮೊದಲ-ಇನ್ನಿಂಗ್ಸ್‌ನಲ್ಲಿ 113-ಓಟಗಳ ಒಂದು ಆಧಿಕ್ಯವನ್ನು ದಾಖಲಿಸಿದರು. ಆದಾಗ್ಯೂ, ಪಂದ್ಯವನ್ನು ಸರಿಸಮಮಾಡಿಕೊಳ್ಳುವಲ್ಲಿ ಆಸ್ಟ್ರೇಲಿಯಾ ತಂಡವು ಅಲ್ಪಪ್ರಮಾಣದ ತೊಡಕನ್ನು ಅನುಭವಿಸಿತು; ಈ ನಿಟ್ಟಿನಲ್ಲಿ, ಒಂದೂವರೆ ದಿನಗಳ ಅವಧಿಯಲ್ಲಿ ಅದು ಕೇವಲ ಐದು ವಿಕೆಟ್ಟುಗಳನ್ನಷ್ಟೇ ಕಳೆದುಕೊಂಡಿತು ಹಾಗೂ ಮೈಕೇಲ್‌ ಕ್ಲಾರ್ಕ್‌ (103 ಔಟಾಗದೆ) ಮತ್ತು ಮಾರ್ಕಸ್‌ ನಾರ್ತ್‌ (96) ವತಿಯಿಂದ ಹೊರಹೊಮ್ಮಿದ ಬ್ಯಾಟುಗಾರಿಕೆಯ ಪ್ರದರ್ಶನವು ಆಸ್ಟ್ರೇಲಿಯಾ ತಂಡದ ಮರ್ಯಾದೆಯನ್ನು ಉಳಿಸಿತು. ಹೆಡಿಂಗ್ಲೆಯಲ್ಲಿ ನಡೆದ ನಾಲ್ಕನೇ ಟೆಸ್ಟ್‌‌ ಪಂದ್ಯದಲ್ಲಿ, ಆಟವು ಶುರುವಾಗುವುದಕ್ಕೆ ಮುಂಚಿತವಾಗಿ ತಂಡದ ಆಯ್ಕೆಯ ವಿವಾದಗಳ ಕಾರಣದಿಂದಾಗಿ ಸ್ಟ್ರೌಸ್‌ ಚಂಚಲಗೊಂಡಿದ್ದ; ಏಕೆಂದರೆ, ಕೆವಿನ್‌ ಪೀಟರ್‌ಸನ್‌ ಮತ್ತು ಆಂಡ್ರ್ಯೂ ಫ್ಲಿಂಟಾಫ್‌ ಇಬ್ಬರೂ ಗಾಯಗೊಂಡಿದ್ದು, ಹಾಗೂ ಮ್ಯಾಟ್‌ ಪ್ರಿಯರ್‌‌ ಬೆನ್ನಿನ ಸೆಳೆತಕ್ಕೆ ಈಡಾಗಿದ್ದು ಆಟವನ್ನು ಹತ್ತು ನಿಮಿಷಗಳಷ್ಟು ವಿಳಂಬಗೊಳಿಸಿದವು. ಆಟವನ್ನಾಡುವ ಅವನ ದಾರ್ಢ್ಯತೆಯನ್ನು ಖಚಿತಪಡಿಸಿಕೊಂಡ ನಂತರವಷ್ಟೇ ಆಟ ಮುಂದುವರಿಯಿತು. ಇಂಗ್ಲೆಂಡ್‌ ತಂಡವು ತಂಗಿದ್ದ ಹೊಟೇಲಿನಲ್ಲಿ ಮುಂಜಾನೆ 5 ಗಂಟೆಯ ವೇಳೆಗೆ ಸದ್ದುಮಾಡಿದ ಅಗ್ನಿಶಾಮಕದ ಎಚ್ಚರಿಕೆ ಗಂಟೆಯು ಸ್ಟ್ರೌಸ್‌ನ ಏಕಾಗ್ರತೆಗೆ ಧಕ್ಕೆ ತಂದಿರಬಹುದು ಎನಿಸುತ್ತದೆ; ಅಥವಾ ತನ್ನ ಬ್ಯಾಟುಗಾರಿಕೆಯನ್ನು ಆರಂಭಿಸುವುದಕ್ಕೆ ಸ್ವಲ್ಪವೇ ಮುಂಚಿತವಾಗಿ ಅವನು ಮಾಧ್ಯಮಗಳಿಗೆ ಸಂದರ್ಶನಗಳನ್ನು ನೀಡಿದ್ದೂ ಸಹ ಇದಕ್ಕೆ ಕಾರಣವಾಗಿರಬಹುದು; ಪಂದ್ಯದ ಮೊದಲ ಚೆಂಡಿನಲ್ಲಿಯೇ ಅವನಿಗೆ lbw ತೀರ್ಮಾನವನ್ನು ನೀಡಿ ಔಟಾಗಿಸದಿದ್ದುದು ಅವನ ಅದೃಷ್ಟವೆನ್ನಬೇಕು. ಮತ್ತು ಇದಾದ ಕೆಲವೇ ಸಮಯದಲ್ಲಿ, ಅವನ ಸ್ಕೋರು ಕೇವಲ ಮೂರು ಆಗಿದ್ದಾಗ ಅವನನ್ನು ಔಟ್‌ ಮಾಡಲಾಯಿತು. ಅಷ್ಟೇ ಅಲ್ಲ, ಪೀಟರ್‌ ಸಿಡ್ಲ್‌ ಮತ್ತು ಸ್ಟುವರ್ಟ್‌ ಕ್ಲಾರ್ಕ್‌‌‌‌ರವರ ದಾಳಿಗೆ ಸಿಲುಕಿದ ಇಂಗ್ಲೆಂಡ್‌ ತಂಡವು 102 ಓಟಗಳಿಗೆ ತನ್ನೆಲ್ಲಾ ವಿಕೆಟ್ಟುಗಳನ್ನೂ ಕಳೆದುಕೊಂಡಿತು. ಮೈಕೇಲ್‌ ಕ್ಲಾರ್ಕ್‌ ಮತ್ತು ಮಾರ್ಕಸ್‌ ನಾರ್ತ್‌‌‌‌ರವರಿಗೆ ದಕ್ಕಿದ ಹೆಚ್ಚಿನ ಓಟಗಳಿಂದಾಗಿ 445ರಷ್ಟು ಮೊತ್ತವನ್ನು ಆಸ್ಟ್ರೇಲಿಯಾ ಪೇರಿಸಲು ಸಾಧ್ಯವಾಯಿತು. 58 ಓಟಗಳ ಒಂದು ಆರಂಭಿಕ ಪಾಲುದಾರಿಕೆಯೊಂದಿಗೆ ಸ್ಟ್ರೌಸ್‌ ಮತ್ತು ಅಲಾಸ್ಟೇರ್‌‌ ಕುಕ್‌ ಇದಕ್ಕೆ ಪ್ರತಿಕ್ರಿಯಿಸಿದರು. ಇದಾದ ನಂತರ, ಸ್ಟ್ರೌಸ್‌ 32 ಓಟಗಳನ್ನು ಗಳಿಸಿದ್ದಾಗ ಬೆನ್‌ ಹಿಲ್ಫೆನ್‌ಹೌಸ್‌ ಅವನನ್ನು ಔಟುಮಾಡಿದ; ಈ ಪಂದ್ಯದಲ್ಲಿ ಇಂಗ್ಲೆಂಡ್‌ ಸೋಲೊಪ್ಪಿಕೊಳ್ಳಬೇಕಾಗಿ ಬಂತು, ಈ ಬಾರಿ ಅದಕ್ಕೆ ಹಿಲ್ಫೆನ್‌ಹೌಸ್‌ ಮತ್ತು ಮಿಚೆಲ್‌ ಜಾನ್ಸನ್‌ರ ದಾಳಿಯು ಕಾರಣವಾಗಿ, ಅದು ಒಂದು ಇನ್ನಿಂಗ್ಸ್‌‌ ಸೋಲಿಗೆ ಹಾದಿಯನ್ನು ಕಲ್ಪಿಸಿತು ಎಂಬುದು ಗಮನಾರ್ಹ ಸಂಗತಿ. ಆದ್ದರಿಂದ, 1-1ರ ಅನುಪಾತದಲ್ಲಿ ಸರಣಿಯನ್ನು ಸಮಮಾಡಿಕೊಂಡಿದ್ದ ಇಂಗ್ಲೆಂಡ್‌, ದಿ ಓವಲ್‌‌ನಲ್ಲಿ ಐದನೇ ಟೆಸ್ಟ್‌‌ ಪಂದ್ಯವನ್ನು ಪ್ರವೇಶಿಸಿತು; ಆಷಸ್‌ ಪಾರಿತೋಷಕವನ್ನು ತವರುನೆಲೆಗೆ ತರಬೇಕೆಂದರೆ ಕೇವಲ ಒಂದು ವಿಜಯವಷ್ಟೇ ಸಾಕಾಗುತ್ತದೆ ಎಂಬುದು ಅದಕ್ಕೆ ಗೊತ್ತಿತ್ತು. ಏಕೆಂದರೆ, ದೀರ್ಘಕಾಲದಿಂದ ಇರುವ ಆಚರಣೆಯ ಅನುಸಾರ, ಒಂದು ವೇಳೆ ಸರಣಿಯೇನಾದರೂ ಸರಿಸಮನಾದ ಫಲಿತಾಂಶವನ್ನು ನೀಡಿದ ಸಂದರ್ಭದಲ್ಲಿ ಪ್ರಸಕ್ತವಾಗಿ ಹೊಂದಿರುವವರ ಬಳಿಯಲ್ಲೇ ಆಷಸ್‌ ಪಾರಿತೋಷಕವು ಉಳಿದುಕೊಳ್ಳುತ್ತಿತ್ತು. ಮೊದಲ ಇನ್ನಿಂಗ್ಸ್‌ನಲ್ಲಿ ಇಂಗ್ಲೆಂಡ್ ತಂಡವು ದಾಖಲಿಸಿದ 332 ಸ್ಕೋರಿಗೆ 55 ಓಟಗಳ ಕೊಡುಗೆಯನ್ನು ಸ್ಟ್ರೌಸ್‌ ನೀಡಿದ. ಇದಕ್ಕೂ ಮುಂಚಿತವಾಗಿ, ಅನಿರೀಕ್ಷಿತವಾಗಿ ಸಂಯೋಜಿಸಲ್ಪಟ್ಟ ಬೌಲರುಗಳಾದ ಸ್ಟುವರ್ಟ್‌ ಬ್ರಾಡ್‌ (5–37) ಮತ್ತು ಗ್ರೇಮ್‌ ಸ್ವಾನ್‌ (4–38) ಆಸ್ಟ್ರೇಲಿಯಾ ತಂಡವನ್ನು 160 ಸ್ಕೋರಿಗೆ ಔಟ್‌ ಮಾಡುವಲ್ಲಿ ಯಶಸ್ವಿಯಾಗಿದ್ದರು. ಎರಡನೇ ಇನ್ನಿಂಗ್ಸ್‌ನಲ್ಲಿ ಸ್ಟ್ರೌಸ್‌ 75 ಓಟಗಳನ್ನು ಗಳಿಸಿದ ಮತ್ತು ಜೋನಾಥನ್‌ ಟ್ರಾಟ್‌ (119) ಎಂಬ ಪ್ರಥಮ-ಪ್ರವೇಶಿ ಆಟಗಾರನೊಂದಿಗಿನ 128-ಓಟಗಳ ಒಂದು ಪಾಲುದಾರಿಕೆಯನ್ನು ಹಂಚಿಕೊಳ್ಳುವ ಮೂಲಕ, ಆಸ್ಟ್ರೇಲಿಯಾ ತಂಡಕ್ಕೆ ಎದುರಾಗಿ 546 ಓಟಗಳ ಒಂದು ಗುರಿಯನ್ನು ನಿಗದಿಪಡಿಸಿದ. ಸರಣಿಯ ಅಂತಿಮ ದಿನದಂದು, ಲೆಗ್‌ ಸ್ಲಿಪ್‌ ಭಾಗದಲ್ಲಿ ಕ್ಷೇತ್ರರಕ್ಷಣೆಯ ಒಂದು ಚುರುಕು ನಿದರ್ಶನವನ್ನು ಪ್ರದರ್ಶಿಸಿದ ಸ್ಟ್ರೌಸ್‌, ಯಾವುದೇ ಸ್ಕೋರನ್ನು ಮಾಡಿರದಿದ್ದ ಮೈಕೇಲ್‌ ಕ್ಲಾರ್ಕ್‌ನನ್ನು ರನೌಟ್‌ ಮಾಡಿದ, ಹಾಗೂ ಒಂದು ಕ್ಯಾಚನ್ನೂ ಹಿಡಿದ; ಇದರಿಂದಾಗಿ ಆಸ್ಟ್ರೇಲಿಯಾ ತಂಡದವರು 348 ಓಟಗಳಿಗೆ ತಮ್ಮ ಆಟವನ್ನು ಮುಗಿಸಬೇಕಾಗಿ ಬಂತು ಹಾಗೂ ಸದರಿ ಪಂದ್ಯದಲ್ಲಿ ಇಂಗ್ಲೆಂಡ್‌ ತಂಡಕ್ಕೆ 197-ಓಟಗಳ ಒಂದು ವಿಜಯ, ಸರಣಿಯಲ್ಲಿನ 2–1 ಅನುಪಾತದ ಒಂದು ವಿಜಯ ಹಾಗೂ ಆಷಸ್ ಪಾರಿತೋಷಕ ಪ್ರಾಪ್ತವಾದವು. ಆಸ್ಟ್ರೇಲಿಯಾದ ತರಬೇತುದಾರನಾದ ಟಿಮ್‌ ನೀಲ್ಸನ್‌ ಸ್ಟ್ರೌಸ್‌ನನ್ನು ಇಂಗ್ಲೆಂಡ್‌ ತಂಡದ ಸರಣಿಯ ಪುರುಷೋತ್ತಮನ ಪ್ರಶಸ್ತಿಗೆ ಹೆಸರಿಸಿದ; 474 ಓಟಗಳ ಒಂದು ಒಟ್ಟು ಮೊತ್ತದೊಂದಿಗೆ ಅವನು ಸರಣಿಯನ್ನು ಸಮಾಪ್ತಿಗೊಳಿಸಿದ (ಇದು ಎರಡೂ ತಂಡದ ಆಟಗಾರರಿಂದ ಪೇರಿಸಲ್ಪಟ್ಟ ಒಟ್ಟು ಮೊತ್ತದ ಪೈಕಿ ಅತಿಹೆಚ್ಚಿನದು; ಇಂಗ್ಲೆಂಡ್‌ ತಂಡದ ಬೇರಾವ ಆಟಗಾರನೂ 261ಕ್ಕಿಂತ ಹೆಚ್ಚಿನ ಗಳಿಕೆಯನ್ನು ಮಾಡಿಲ್ಲ) ಹಾಗೂ ಅವನ ರನ್‌-ಸರಾಸರಿಯು 52.66ರಷ್ಟಿತ್ತು (ಜೋನಾಥನ್‌ ಟ್ರಾಟ್‌‌ನನ್ನು ಹೊರತುಪಡಿಸಿ ಬೇರಾವ ಇಂಗ್ಲೆಂಡ್‌ ಆಟಗಾರನೂ ಈ ಸಾಧನೆ ಮಾಡಿಲ್ಲ; ಕೇವಲ ಒಂದೇ ಪಂದ್ಯದಲ್ಲಷ್ಟೇ ಆಟವಾಡಿದ್ದ ಜೋನಾಥನ್‌ ಟ್ರಾಟ್, 40ಕ್ಕೂ ಹೆಚ್ಚಿನ ರನ್‌-ಸರಾಸರಿಯನ್ನು ದಾಖಲಿಸಿದ್ದ). ಇಂಥದೊಂದು ಬ್ಯಾಟುಗಾರಿಕೆಯ ಪ್ರಾಬಲ್ಯವನ್ನು ಸ್ಟ್ರೌಸ್ ಹೊಂದಿದ್ದರಿಂದ, ಏಳು ಅಗ್ರಗಣ್ಯ ರನ್‌ ಗಳಿಕೆದಾರರ ಪೈಕಿ ಆರು ಮಂದಿಯನ್ನು ಆಸ್ಟ್ರೇಲಿಯಾ ತಂಡದಿಂದಲೇ ಲೆಕ್ಕಕ್ಕೆ ತೆಗೆದುಕೊಂಡ ಹೊರತಾಗಿಯೂ, ಆಸ್ಟ್ರೇಲಿಯಾವು ಸರಣಿಯನ್ನು ಸೋತಿತು. ನಂತರದಲ್ಲಿ ಬಂದ ಏಳು-ಪಂದ್ಯಗಳ ODI ಸರಣಿಯ ಸಂದರ್ಭದಲ್ಲಿ, ಸ್ಟ್ರೌಸ್ ನೀಡಿದ ಕೊಡುಗೆಗಳು ಇಂಗ್ಲೆಂಡ್‌ ತಂಡದ ಬ್ಯಾಟುಗಾರಿಕೆಯ ಮಟ್ಟವನ್ನು ಉನ್ನತಿಗೇರಿಸಿದವು. ಈ ಸರಣಿಯು ಸಂಪನ್ನಗೊಂಡ ನಂತರ ಆಂಡ್ರ್ಯೂ ಮಿಲ್ಲರ್‌ ಈ ಕುರಿತಾಗಿ ವ್ಯಾಖ್ಯಾನಿಸುತ್ತಾ, "ಇಂಗ್ಲೆಂಡ್‌ನ ಮಧ್ಯದ-ಕ್ರಮಾಂಕದ ಆಟಗಾರರು ನಿಷ್ಕಪಟತೆಯಿಂದ ಕೂಡಿದವರಾಗಿದ್ದು, ಇವರು ಈ ಬೇಸಿಗೆಯಲ್ಲಿ ಅನೇಕವೇಳೆ, ಆಂಡ್ರ್ಯೂ ಸ್ಟ್ರೌಸ್‌ನ ವಿಕೆಟ್‌ ನಷ್ಟವನ್ನು ಅಳಲು ಮತ್ತು ಕಕ್ಕಾಬಿಕ್ಕಿಯೊಂದಿಗೆ ಪರಿಗಣಿಸಿದರು; ಗುಳ್ಳೆನರಿಯೊಂದು ತಮ್ಮ ತಾಯಿಕೋಳಿಯನ್ನು ಭಕ್ಷಿಸಿದಾಗ ಒಂದು ಕಾವಿನ ಮೊಟ್ಟೆಗಳ ಮರಿಕೋಳಿಗಳು ಗೋಳಾಡಬಹುದಾದ ರೀತಿಯಲ್ಲೇ ಈ ಕಕ್ಕಾಬಿಕ್ಕಿಯ ಪರಿ ಇರುತ್ತಿತ್ತು" ಎಂದು ನುಡಿದ. ಈ ಸರಣಿಯಲ್ಲಿ 12, 47, 63, 63, 35, ಸೊನ್ನೆ ಮತ್ತು 47 ಓಟಗಳೊಂದಿಗೆ ಇಂಗ್ಲೆಂಡ್‌ ತಂಡದ ಬ್ಯಾಟುಗಾರಿಕೆಯ ಪ್ರಯತ್ನಗಳ ಆಕ್ರಮಣಕಾರಿ ದಾಳಿಯ ಮುಂಚೂಣಿಯನ್ನು ಅವನು ವಹಿಸಿದ. ಇದು ಸೆಪ್ಟೆಂಬರ್‌ 4ರಿಂದ ಸೆಪ್ಟೆಂಬರ್‌ 20ರವರೆಗೂ ಹಬ್ಬಿತು. ಹಲವಾರು ಸಂದರ್ಭಗಳಲ್ಲಿ ಅವನು ಈ ಕುರಿತು ಮಾತನಾಡುತ್ತಾ, ತನ್ನ ವೈಯಕ್ತಿಕ ಕೊಡುಗೆಗಳ ಹೊರತಾಗಿಯೂ, ಇಂಗ್ಲೆಂಡ್ ತಂಡವು ಅನುಭವಿಸಿದ 6:1 ಅನುಪಾತದ ಸೋಲಿನ ಸಂದರ್ಭದಲ್ಲಿ ಹೊರಹೊಮ್ಮಿದ ಇಂಗ್ಲೆಂಡ್‌ ತಂಡದ ಕಳಪೆ ಪ್ರದರ್ಶನಗಳಿಂದ ತನ್ನ ಭ್ರಾಂತಿಕಳೆಯಲ್ಪಟ್ಟಿದೆ ಎಂದು ಹೇಳಿಕೊಂಡಿದ್ದ.